Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

VARĖNOS ,,PASAKOS“ VAIKŲ LOPŠELIS-DARŽELIS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(švietimo įstaigos pavadinimas)

\_\_\_\_\_\_\_\_\_\_\_\_\_\_\_\_Rosita Janina Svetikienė\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**METŲ VEIKLOS ATASKAITA**

2021-01-18 Nr. \_\_\_\_\_\_\_

(data)

\_Varėna

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Atsižvelgiant į Savivaldybės viziją, misiją, aplinkos analizės rezultatus bei strateginius tikslus, išskiriami šie 2020 m. veiklos prioritetai, kuriais vadovaujantis planuojamos lėšos strateginio veiklos plano programoms įgyvendinti:  1.Ugdymo kokybės užtikrinimas stiprinant pedagogų profesinį kapitalą ir modernizuojant švietimo įstaigų aplinką.  **Strateginis tikslas - sudaryti palankias sąlygas išsilavinusios, aktyvios, saugios ir sveikos visuomenės ugdymui.**  Įgyvendinant šį strateginį tikslą, vykdoma Žinių visuomenės plėtros programa. Programos tikslas užtikrinti ugdymo(si) sąlygas, formų ir programų įvairovę. Programos įgyvendinimui naudojami du uždaviniai.  **01 uždavinys: Sudaryti sąlygas įgyvendinti ugdymo planus ir programas ikimokyklinio ugdymo mokyklose.**  Ikimokyklinio ugdymo paskirtis – padėti vaikui tenkinti prigimtinius, kultūros, socialinius, pažintinius poreikius. Priešmokyklinio ugdymo paskirtis – padėti vaikui pasirengti sėkmingai mokytis pagal pradinio ugdymo programą.  **Uždavinio įgyvendinimo priemonės:**  Šiai priemonei skirtos lėšos naudojamos ugdymo planui įgyvendinti, vadovėliams ir kitoms mokymo  priemonėms įsigyti, ugdytinių pažintinei veiklai ir profesiniam orientavimui, mokytojų ir kitų ugdymo procese dalyvaujančių asmenų kvalifikacijai tobulinti, informacinėms ir komunikacinėms technologijoms diegti ir naudoti, ugdymo procesui organizuoti ir valdyti, švietimo pagalbai teikti, ugdymo aplinkai išlaikyti ir einamajam remontui atlikti, vaikų maitinimui organizuoti.  2021 m. vaikų lopšelio-darželio teritorijoje planuojama įrengti dvi lauko pavėsines, kurios nuo 2021 m. rugsėjo 1 d. bus naudojamos lauko darželio veikloms (lėšų poreikis – 8,8 tūkst. Eur).  Įgyvendindami Varėnos miesto 2016–2020 metų vietos plėtros strategiją, vykdome projektą **„Socialinės rizikos vaikų ir jų šeimų bendruomeniškumo** **ugdymas pasitelkiant menus“**. Projekto įgyvendinimo metu darželį lankantiems Varėnos miesto socialinės rizikos šeimų,  specialiųjų poreikių, daugiavaikių šeimų ir kitiems vaikams organizuojami specialūs muzikiniai, terapiniai piešimo ant vandens, tapybos, molio lipdymo užsiėmimai.  **04 Programos tikslas -gerinti švietimo įstaigų materialinę bazę ir užtikrinti saugią ugdymo(si) aplinką.**  Siekiant šio tikslo, vykdomas vienas uždavinys:  **Vykdyti pastato ir aplinkos modernizavimą, užtikrinant atitikimą higienos normoms pagal kontroliuojančių institucijų reikalavimus.**  Įgyvendinant šią priemonę, vykdomas projektas „Varėnos „Pasakos“ vaikų lopšelio-darželio pastato  modernizavimas“, finansuojamas pagal 2014–2020 metų Europos Sąjungos fondų investicijų veiksmų programą. Šio projekto metu planuojama iš esmės modernizuoti lopšelio-darželio 3 grupes bei aprūpinti jas baldais, būtinais ugdymo veikloms teikti.  Bendra projekto vertė – 375,0 tūkst. Eur, iš jų ES ir valstybės biudžeto lėšos – 312,7 tūkst. Eur.  Nuo 2022 m. numatoma pradėti grąžinti dalį dotacijos (kasmet po 2,6 tūkst. Eur), kuri skirta šio projekto nuosavam indėliui užtikrinti. Be to, gavus paskolą pagal Savivaldybių pastatų fondo finansinę priemonę „Paskolos savivaldybių pastatų modernizavimui, finansuojamos iš Europos regioninės plėtros fondo“, bus įgyvendinamas projektas „Varėnos „Pasakos“ vaikų lopšelio-darželio pastato modernizavimas“, kurio metu bus modernizuoti pastato išoriniai atitvarai, cokolis, šildymo, vėdinimo, karšto vandens tiekimo ir apšvietimo sistemos, apšiltintos rūsio perdangos ir pastogės, pakeisti langai ir išorės durys (planuojamos paskolos lėšos rangos darbams – 539,1 tūkst. Eur).  Savivaldybės biudžeto lėšomis 2021–2022 m. planuojama atnaujinti vaikų lopšelio-darželio vidaus  patalpas (preliminarus lėšų poreikis – 290,0 tūkst. Eur).  Varėnos ,,Pasakos“ vaikų lopšelio-darželio 2020-2022 m. strateginio plano misija – darželis, kuriame pedagogai ir bendruomenė padeda vaikui augti, bręsti, skleistis tobulėti, tapti laimingu ir gebančiu įgyvendinti savo prigimtines galias, kur ugdymo procesas orientuotas į sveikatos vertybes bei kasdieniniam gyvenimui ir sėkmingam mokymuisi mokykloje būtinų kompetencijų ugdymą.  **2020 m. veiklos tikslas** – tobulinti ugdymo kokybę, stiprinant ir plėtojant ikimokyklinės įstaigos ir šeimos partnerystę, sudarant ir sukuriant optimalias sąlygas ugdymo(si) procesui gerinti, kiekvieno vaiko individualių poreikių tenkinimui, sveikatos ir saugios gyvensenos įgūdžių ugdymui.  **Uždaviniai:** užtikrinti kokybišką ugdomąją veiklą, švietimo pagalbos priemonių vykdymą; skatinti pedagogų atvirumą naujovėms ir inovacijoms ugdymo procese; tobulinti vaikų sveikatos saugojimo įgūdžius; stiprinti pedagogų mokymosi mokytis kompetenciją; užtikrinti pozityvų įstaigos administracijos, pedagogų bendravimą su tėveliais, didinant jų įsitraukimą į įstaigos veiklą.  Siekiant užtikrinti kokybišką ugdomąją veiklą, skatinti pedagogų atvirumą naujovėms ir inovacijoms ugdymo procese, stiprinti pedagogų mokymosi mokytis kompetenciją, įstaigos ugdytinius ir pedagogus skatinau dalyvauti įvairiuose rajoniniuose, respublikiniuose, renginiuose, konkursuose.  2020 m. dalyvavome Europos Sąjungos struktūrinių fondų lėšomis bendrai finansuojamame projekte ,,Inovacijos vaikų darželyje“ (projekto kodas Nr. 09.2 1-ESFA-V-726-01-0001) su dviem IU ir PU įstaigos komandomis - abi komandos laimėjo atrankos konkursą ir pateko į mokymus. Susipažinę su siūlomomis inovacijomis ikimokyklinėms įstaigoms ir siekdami tobulinti ugdymo procesą, įsigijome inovatyvių ugdymo priemonių: edukacinių bitučių-robotų ,,Bee-Bot“; robotą-visureigį, skirtą naudoti lauke, kuris sugeba važiuoti visomis vietovėmis, įskaitant smėlį, žvyrą, purvą, žolę, vandenį; specialių kilimėlių. Šios edukacinės –inovacinės priemonės skirtos mokytis programavimo pagrindų bei siekiant įtraukti ir sudominti vaikus. Naudojant šias priemones gerėja vaikų metematiniai, programavimo, loginio mąstymo įgūdžiai.  2020 metais vykdėme iš Europos Sąjungos struktūrinių fondų lėšų bendrai finansuojamą projektą ,,Socialinės rizikos vaikų ir jų šeimų bendruomeniškumo ugdymas pasitelkiant menus“ (projekto kodas Nr. 08.6.1-ESFA-T-927-01-0060), kurį parašėme kartu su meninio ugdymo (muzikos) mokytoja. Projekto metu vyko papildomos meninės-kūrybinės veiklos su vaikais iš socialinės rizikos šeimų, specialiųjų poreikių vaikais, daugiavaikių šeimų vaikais. Buvo organizuotos terapinio piešimo ant vandens, tapybos, meninio konstravimo, molio terapijos, muzikos terapijos užsiėmimai, organizuotos dvi kultūrinės-edukacinės išvykos. Tikslinės grupės vaikai, dalyvavę projekto veiklose, tapo drąsesni, atviresni, lengviau integruojasi į Lopšelio-darželio bendruomenę, sumažėjo jų socialinė atskirtis, psichologinės problemos. Įsigijome įvairių prekių: muzikos garso sistemą (stereo)|, akordeoną, skaitmeninį pianiną, pianino kėdutę, pakabinimo sistemą parodoms, įvairių muzikinių-terapinių instrumentų, knygelių su CD, Ebru priemonių rinkinį, akrilo dažų, porėmių su drobe, flomasterių, molio, magnetinius konstruktorius, žaidimų konsolę Playstation - dėl ko pagerėjo įstaigos finansinė padėtis, ugdymo procesas tapo kokybiškesnis. Įgyvendinant šį projektą, dalį veiklų atliko savanoriai – taip prisidėjome prie savanorystės skatinimo Varėnos mieste.  Skatinau užtikrinti pozityvų įstaigos administracijos, pedagogų bendravimą su tėveliais, didinant jų įsitraukimą į įstaigos veiklą: 2020 m. įstaigos bendruomenė šventė Lopšelio-darželio 45 metų sukaktį. Šventei ruoštis padėjo tėvelių geranoriškumas ir pozityvas – vyko šventinis koncertas, kuriame dalyvavo vaikai, darželio darbuotojai ir tėveliai, interaktyvi viktorina ,,Mano darželiui – 45“. Vaikai ir pedagogai lavino meninę kompetenciją, įgijo sceninio elgesio ir kultūros. Darželio bendruomenė vyko į edukacinį renginį Leipalingio dvare. Tarp bendruomenės narių vyko kolegialus bendradarbiavimas, bendravimas, dėl ko pagerėjo bendruomenės tarpusavio santykiai, įstaigos mikroklimatas.  Skatinau pedagogų atvirumą naujovėms ir inovacijoms ugdymo procese, dalintis įgyta gerąja patirtimi su kolegėmis, respublikos pedagogėmis. Pedagogus nuolat skatinau ieškoti naujų ugdymo formų ir būdų:  2020 m. vykdėme Tarptautinę STEAM veiklą. STEAM veiklose vaikai tyrinėja, atlieka bandymus, eksperimentuoja, patiria džiugias emocijas ir kartu mokosi veikiant ir žaidžiant. Ugdymas it patirtis, kurią vaikai įgijo, padeda geriau pažinti save, bendraamžius, aplinkinį fizinį bei gamtos pasaulį. Vieną kartą į savaitę PU ,,Ančiukų“ grupėje vykdavo popietinės STEAM veiklos. Vėliau į šias veiklas įsijungė visos Lopšelio-darželio grupės. Pedagogės išklausė pranešimą ,,STEAM veikla PU grupėse“. Vykdydami STEAM veiklas, ugdėme socialines, komunikacines, pažinimo, kūrybingumo, verslumo, iniciatyvumo kompetencijas, buvo vykdomas integralus mokymas(is).  Respublikiniame prevenciniame ikimokyklinio ugdymo įstaigų projekte ,,Žaidimai moko“ dalyvavo įstaigos penkiamečių grupė. Žaidimų pagalba buvo lavinami laiko ir erdvės, regimasis suvokimas, smulkioji motorika.  5-6 metų ugdytiniai dalyvavo draugiškoje socialinėje-emocinėje olimpiadoje „Dramblys“, kurioje stiprino savitvarkos, savimonės, socialinio atsakingumo, tarpusavio santykių ir sprendimų priėmimo įgūdžius.  Penkios įstaigos pedagogės sukūrė, pagamino, aprobavo IKT mokymo priemones: ,,Sveikas ir nesveikas maistas“, ,,Velykinių kiaušinių medžioklė“, ,,Suskaičiuok margučius“, ,,Muzikos instrumentai“ (dvi priemonės), ,,Šiukšlių rūšiavimas“, ,,Profesijos“, ,,Žaidžiame pasaką“, ,,Tau mamyte“, parengta interaktyvi knygelė „Tegul žydės 100 margų margučių“.  2020 m. inicijavau Tarptautinės prevencinės programos ,,Zipio draugai“ vykdymą, kuri 5-7 metų ugdytiniams padėjo įgyti socialinių bei emocinių sunkumų įveikimo gebėjimų, siekiant geresnės emocinės savijautos, psichikos sveikatos gerovės. Ugdytiniai tapo drąsesni, išmoko įveikti kasdienius sunkumus: atstūmimą, vienatvę, patyčias, priekabiavimą, pradėjo drąsiau kalbėti apie savo jausmus, ieškoti būdų su tais jausmais susitvarkyti, empatijos, susirasti draugų, kreiptis paramos ir ją priimti bei nebijoti pasiūlyti pagalbos ir padėti aplinkiniams.  Skatinau stiprinti meninę, socialinę, pažintinę kompetencijas, plėsti vaikų supratimą apie aplinkinį pasaulį, gebėjimą atrasti ir perimti įvairius pažinimo būdus, mokyti meilės, atjautos, rūpinimosi kitais, pedagogų atvirumą naujovėms. Sudariau sąlygas ir skatinau įstaigos pedagogus dalintis gerąja patirtimi:  Suorganizuotas ir įvykdytas saugaus eismo projektas „Rieda rieda rateliukai“, kurio metu ugdytiniai prisiminė apie saugaus elgesio taisykles gatvėje, kieme, darželyje, susipažino su pagrindiniais kelio ženklais. Pedagogai išklausė pranešimą ,,Saugaus eismo įgūdžių formavimas“.  Penkios įstaigos pedagogės dalinosi gerąją patirtimi su Varėnos rajono IU ir PU pedagogais, vesdamos seminarą ,,IKT panaudojimas vaikų ugdymo procese“.  Tolerancijos dieną, M. K. Čiurlionio gimimo metines paminėjome integruotomis muzikos ir dailės veiklomis – ugdytiniai mokėsi suprasti, jog visi žmonės skirtingi pagal amžių, lytį, išsilavinimą, pomėgius, pažiūras, gyvenimo būdą.  Keturios įstaigos IU pedagogės vykdė respublikinę vaikų kūrybinių darbų parodą ,,Pusnynuos nykštukai miega“ – taip buvo skatinama vaikų kūrybos raiška, siekiant atskleisti meninius gebėjimus įvairiomis dailės technikomis. Ikimokyklinio amžiaus vaikams buvo pravesta pramoga ,,Seku seku pasaką“. Džiugių emocijų, bendrystės jausmą vaikai patyrė dalyvaudami renginiuose: ,,Mokslo ir žinių diena“, Tarptautinė vaikų gynimo diena“.  Ugdytiniai kūrybingumą, meninę, pažintinę kompetencijas stiprino dalyvaudami tradicinėje įstaigos šventėje ,,Užgavėnių šurmulys“. Su šia programa dalyvavome Valstybinės sienos apsaugos tarnybos prie LR VRM Varėnos pasienio rinktinės pareigūnams – taip stiprinome ryšius su socialiniais partneriais.  2020 m. buvo suorganizuota išvyka į Karpiškių žvėrynėlį. Ekskursijos tikslas – supažindinti ugdytinius su įvairiais laukiniais ir naminiais gyvūnais, pajausti bendrystę su gamta.  Renginys ,,Žibintų šviesoje“ ugdė socialinę, meninę, komunikavimo kompetencijas.  2020 m. vaikams puoselėjome tautinę savimonę, ugdėme pilietiškumo ir patriotiškumo, pasididžiavimo savo šalimi, tautiškumo, pažinimo kompetencijos, rengiant ir dalyvaujant įstaigos tradiciniuose kasmetiniuose renginiuose: Laisvės gynėjų diena sausio 13 –oji, Vasario 16-osios minėjimas – ,,Lietuva – mano gimtinė“, Nepriklausomybės dienos paminėjimas kovo 11-oji. Ugdytiniai dalyvavo piešinių ir darbelių parodose: ,,Piešiu Lietuvą“, ,,Rudens gėrybės“, ,,Rudens puokštė“, ,,Mano velykinis margutis“, kurias padėjo suorganizuoti grupių tėveliai.  Skatinu puoselėti dainavimo kultūrą, skatinti gabių vaikų meninę saviraišką, ugdyti meilę dainai, mokyti sceninio elgesio ir kultūros, ugdyti meninę, pažinimo kompetencijas dalyvaujant Lietuvos vaikų ir moksleivių TV konkurse ,,Dainų dainelė“. 2020m. dalyvavome savivaldybės ir regioniniame etapuose.  Skatinau tobulinti vaikų sveikatos saugojimo įgūdžius, mokyti sveikai ir saugiai gyventi, ugdymosi veiklą individualizuoti ir diferencijuoti pagal kiekvieno vaiko individualius gebėjimus. Nuo 2015 m. dalyvaujame RIUKKPA veikloje. Priklausome sveikos gyvensenos darželių tinklui, todėl RIUKKPOS veikla mums yra itin reikšminga, ugdant ikimokyklinio amžiaus vaikus, diegiant jiems sveikos  gyvensenos igūdžius, vertybines nuostatas: reiklumą, iniciatyvumą, kūrybiškumą, komandinę dvasią, profesionalumą, atsakomybę, dalinantis patirtimi fizinio aktyvumo skatinimo srityje. Nuo 2001 m. kovo 9 d. esame Respublikinės ikimokyklinių įstaigų darbuotojų asociacijos ,,Sveikatos želmenėliai“ nariai.  Skatinau ugdytinius ir bendruomenę dalyvauti sveikos gyvensenos akcijose, renginiuose, tobulinti bendrąsias bei profesines kompetencijas, stiprinti ugdytinių sveikatą ir formuoti sveiko gyvenimo įgūdžius:  2020 m. neformaliojo švietimo (kūno kultūros) mokytoja su pedagogų komanda organizavo „Lietuvos mažųjų 2020 žaidynių“ I etapo festivalį. Dvi įstaigos pedagogės išklausė seminarą ,,Lietuvos mažųjų žaidynių 2020“ organizatoriams.  2020m. vykdėme sveikos gyvensenos savaitę ,,Bitutės kviečia į sveikatos šalį“., kurios metu vyko akcija ,,Savaitė be saldumynų“, sportinė pramoga su tėveliais ,,Kelionė į judesio šalį“, Vaikučius mokėme sveikai gyventi, maitintis, judėti, taisyklingos laikysenos, teigiamų emocijų, ugdėme komunikavimo įgūdžius, bendradarbiavimo, pažinimo kompetencijas.  Pravesta sportinė pramoga ,,Juda rankelės – trepsi kojelės“, kuri tenkino vaikų poreikį judėti.  Inicijuoju bendravimą ir bendradarbiavimą, gerosios patirties sklaidą, siekiant ikimokyklinio ir priešmokyklinio amžiaus vaikų ugdymosi kokybės, tobulinant pedagogų profesines kompetencijas – ugdytinių motyvavimo ir paramos jiems, ugdytinių pažinimo ir jų pažangos pripažinimo, profesinio tobulėjimo srityse, bendradarbiaujant su Lietuvos ,,Pasakos“ vaikų lopšeliais darželiais.  Vadovauju saugios kaimynystės grupei ,,Pasaka“, kuri vienija 38 narius. Bendraudami tarpusavyje, stebėdami savo gyvenamąją aplinką apie pastebėtus pažeidimus ar pavojingas situacijas pranešame policijos pareigūnams. Taip sprendžiame ugdymo įstaigos aplinkos saugumo problemas, vyksta bendradarbiavimas tarp įstaigos bendruomenės ir policijos.  Ugdymo kokybę užtikrinau, stiprinant pedagogų profesinį kapitalą ir modernizuojant švietimo įstaigos aplinką - įsigijome IK technologijų (8 nešiojami kompiuteriai, 3 laminavimo aparatai, edukacinių, ugdomųjų, mokomųjų priemonių, sporto inventoriaus, muzikos instrumentų). Tris įstaigos darbuotojas paskatinau mokytis aukštojoje valstybinėje Vilniaus kolegijoje Pedagogikos katedroje, siekiant įgyti ikimokyklinio ugdymo mokytojo (Auklėtojo) kvalifikacinę kategoriją.  Vaikų saugia ir palankia ugdymosi aplinka, orientuota į asmenybės sėkmę, gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, įstaigoje rūpinasi Vaiko gerovės komisija.  Priešmokyklinio amžiaus vaikams ugdymo procesą organizuojame, vadovaujantis ŠMM patvirtinta Bendrąją priešmokyklinio ugdymo ir ugdymosi programa, priemonių komplektu OPA PA. Ikimokyklinio ugdymo procesą organizuojame vadovaudamiesi ikimokyklinio ugdymo programa „Vaikystės takeliu“, kuri buvo atnaujinta 2017 metais, PI KA, YGA GA priemonių komplektais. |